internet vaartha 206 Views
న్యూఢిల్లీ : చిన్నకార్ల తయారీ దిగ్గజం మారుతిసుజుకి రూపొందించిన ఆల్టో 800ను మరింతగా ఆధునీకరించి తొమ్మిది శాతం అదనంగా ఇంధన సామర్ధ్యం పెంపొందించి మార్కెట్‌కు విడుదల చేసింది. కొత్త ఆల్టో 800 మైలేజి 24.7 కిలోమీటర్లుగా ఉంటుందని ప్రకటించింది. సిఎన్‌జి మోడల్‌లో  అయితే 33.44 కిలోమీటర్లు అందిస్తుంది. మారుతి ఎగ్జిక్యూటివ్‌డైరెక్టర్‌ మాట్లాడుతూ సాంకేతికం గా ఆల్టోను ఆధునీకరించామని, మరింతగా స్టైలిష్‌ వాహనంగా తీర్చిదిద్దామని వెల్లడించారు. తక్కువ నిర్వహణ వ్యయంతో ఎక్కువ దూరం ప్రయాణించే వీలుందన్నారు. ఎక్కువ మైలేజి, రిమోట్‌కీలెస్‌ఎంట్రీ, సీట్ల సౌలభ్యం, హెడ్‌రెస్ట్‌ సరళీకరణ, వెనుకడోర్లకు చైల్డ్‌లాక్‌, కొత్త ఏరోఎడ్జ్‌డిజైన్‌, మోజితో గ్రీన్‌, సెరులీన్‌ నీలిరంగుల్లో లభిస్తాయి. కొత్త మోడల్‌ధర ఎస్‌టిడి 2,49 లక్షలుగాను, ఎస్‌టిడి ఒ వేరి యంట్‌ 2.55 లక్షలుగా ఉంది. ఎల్‌ఎక్స్‌ 2.83 లక్షలు, ఎల్‌ఎక్స్‌ఒ 2.89లక్షలు, ఎల్‌ఎక్స్‌ఔ 3.09 లక్షలు, ఎల్‌ఎక్స్‌ఐఔ 3.15 లక్షలు, సిఎన్‌జి 3.70 లక్షలు, కొత్తవేరియంట్‌ సిఎన్‌జి 3.76లక్షలుగా ఉంది. విఎక్స్‌ ధరలు చూస్తే 3.28 లక్షలు, విఎక్స్‌ఐ-ఒ ధరలు 3.34 లక్షలుగా ప్రకటించింది. ఇవన్నీ ఢిల్లీ ఎక్స్‌షోరూం ధరలుగా వివరించింది. ఆ ఆయా ప్రాంతాలను బట్టి ఈ ధరలు మారతాయి.